Oljefondet har 111 mrd. i lotto, veikro og fotball

Vi har har satt pengene våre på fotball, veikroer, lotto og Motto Guzzi motorsykler.

BERØMT MOTORSYKKEL: Moto Guzzi er meget berømt motorsykkelmerke. Her er modellen Griso 1100 som ble lansert i 2005. Vi eier selskapet som bygger motorsykkelen. Vis mer

TUNG INVESTING: Oljefondets aksjeposten i Fiat er en av de større aksjeinvesteringene fondet har i Italia. Vis mer byoutline Daniel Roland

VEIKROER: Selskapet Autogrill er blant oljefondets italienske investeringer. Det driver blant annet veikroer. Vis mer

JUBEL: Midtbanespilleren Claudio Marchisio (t.v.) feirer sammen med treneren Antonio Conte og Mirko Vucinic etter å ha scoret for «vårt» Juventus mot Inter Milan i oktober i år. Vis mer byoutline ANTONIO CALANNI

AUKSJONSOBJEKT: En ansatt i auksjonshuset Sotheby's passer en spesialdesignet Vespa-scooter som skal selges for å skaffe penger til veldedige formål. Vis mer byoutline ALASTAIR GRANT

SKAPER JUBEL: Domenico Giunta eier salgsstedet som solgte lottokupongen med tidenes høyeste gevinst på i 2008. Vi eier selskapet som drive italienernes Lotto. Vis mer byoutline Francesco Pecoraro

Publisert: Oppdatert: 14. november 2011 11:03 , Publisert: 14. november 2011 10:19

Er du en tur på bar i Torino, kan du slå deg på brystet å si at «vi har satset fire millioner kroner på fotballklubben deres».

Så får du heller være litt uklar i røsten når du legger til at det er mindre enn én krone per nordmann, og at eierandelen i den tidligere fotballstorheten Juventus kun er 0,28 prosent.

Og ser du en smekker Moto Guzzi-motorsykkel, kan du godt si til din svenske sidemann på fortauet at «jaggu er de flinke, folka våre der nede i Italia». Hvis svensken begynner å snakke om svensk kvalitet, kan du spørre om hvordan det går for Saab for tiden.

LES OGSÅ: «Super-Mario» skal få Italia på rett kjøl

For gjennom Statens pensjonsfond utland, eller Oljefondet i dagligtale, har vi nemlig investert penger i både Torinos fotballstolthet Juventus og firmaet bak kjente tohjulinger som Vespa og Moto Guzzi - Piaggio.

Store penger

Ikke så mye i oljefondsammenheng, kanskje.

Ved utgangen av 2010 eide vi Juventus-aksjer med en markedsverdi på knappe 4,2 millioner kroner, mens aksjeposten i Piaggio & Co. var verdt 52,7 millioner kroner. Eierandelen var henholdsvis 0,28 prosent og 0,77 prosent.

Det fremkommer av Oljefondets oversikt over enkeltinvestering ved utgangen av 2010, som er sist offentliggjorte beholdningsoversikt.

I alt hadde oljefondet verdipapirinvesteringer for 110,9 milliarder kroner ved inngangen til 2011.

Den helt dominerende enkeltinvesteringen var italienske statsobligasjoner. Der hadde vi plassert 58,5 milliarder kroner ved utgangen av fjoråret.

Lottoglade

Men staten er ikke den eneste italienske låntageren som skylder Oljefondet penger.

Fondet har lånt byen Roma penger. Det er også plassert penger i obligasjoner utstedt av en rekke italienske banker.

En av de mindre obligasjonsinvesteringene (42,4 millioner kroner) er i selskapet Lottomatica som driver spill i flere land, deriblant italienernes lottospill. Så stor tro har oljefondets forvaltere på italieneres hang til å spille med penger at de også har kjøpt aksjer til en verdi av 61 millioner kroner i selskapet

Oljefondets forvaltere har selvsagt satset en del av våre penger på bilprodusenten Fiat. Ganske mye, faktisk. Der eide vi aksjer for knappe 2,5 milliarder kroner ved siste årsskifte. Det ga oss en eierandel på 1,62 prosent.

Mye penger, forsåvidt. Men småplukk i oljefond-sammenheng. Vi har ikke plassert mer en knappe fire prosent av fondet i Italia.